## Rekikoirien hyvinvointipäivä 25.8.2017

# **Työkirja – hyviä käytänteitä rekikoirien hyvinvoinnin takaamiseksi**

Eläinten hyvinvointi matkailupalveluissa –tiedonvälityshankkeen yhtenä tuotoksena on Kuvakirja, johon koostamme yritysten hyviä käytänteitä rekikoirien hyvinvoinnin takaamiseksi. Jotta saisimme tietoa ja käytänteitä mahdollisimman monipuolisesti toivomme, että kerrotte niitä nyt tämän työkirjan avulla. Alla on muutamia kysymyksiä eri aihealueista, joihin erityisesti kaipaamme ajatuksianne/käytäntöjänne, mutta sana on vapaa kysymysten ja aihealuidenkin ohitse, kaikki tieto on hyödyksi.

Voitte täyttää työkirjan nimettömänä, mutta jättämällä yhteystietonne työkirjan loppuun mahdollistatte tarvittaessa lisäyhteistyön jatkossa ja edistätte rekikoirien hyvinvointia.

Työkirjan aiheet:

1. Hyvät käytänteet –ohjeistuksen sisältö?
2. Eläinten yksilöllinen kohtelu
3. Fyysinen hyvinvointi
4. Henkinen hyvinvointi
5. Virikkeellistäminen
6. Pitopaikka
7. Ruokinta
8. Lisääntyminen
9. Käsittely
10. Eläin työssä
11. Työuran jälkeen

## **1. Hyvät käytänteet -ohjeistuksen sisältö?**

Kokoamme hankkeessa ns. Hyvät käytänteet -ohjeistuksen, jossa kerrotaan matkailun parissa työskentelevien eläinten hyvinvoinnista ja siitä, miten hyvinvointi tukee yrityksen liiketoimintaa*.*

*-Mitä ohjeistuksen tulisi mielestäsi sisältää? Mainitse erittäin tärkeäksi kokemasi asiat ja kerro, miksi juuri ne tulisi kirjata ohjeistukseen. (Esimerkki liiketoimintanäkökulmasta: Totuudenmukainen eläimistä ja niiden elämästä kertominen asiakkaille sekä kasvotusten että yrityksen eri viestintäkanavissa. Tämä siksi, että asiakkaille on tärkeää jakaa ennakkotietoa eläimistä väärinkäsitysten välttämiseksi.)*

## **2. Eläinten yksilöllinen kohtelu**

Rekikoirat ovat yksilöitä luonteenpiirteineen ja mieltymyksineen. Niillä on nimet ja kokeneet hoitajat tuntevat ne yksilöllisesti.

-*Miten rekikoirien yksilöllisen kohtelun tulisi toteutua / toteutuu käytännössä?*

## **3. Fyysinen hyvinvointi**

### Lihasten huolto

Koiran hyvää työkykyä voi edesauttaa huolehtimalla koiran lihashuollosta. Lihashuoltoa voi toteuttaa esimerkiksi hieromalla koiria aika ajoin. Sopivan ravintopitoinen ruoka, hyvä koppi, levon ja työn yhteensovittaminen sekä koirien vapaana juoksuttaminen ovat myös osa lihashuoltoa, johon kuuluu niin alkulämmittely ja palautuminenkin.

*-Kerro hyviä käytänteitä rekikoirien alkulämmittelyyn.*

*-Vinkkejä rekikoirien hyvän palautumisen edistämiseksi?*

*-Hierotaanko rekikoiria, kuinka usein, kuka hieroo (itse, koirahieroja..) ?*

*-Käytättekö ruokinnassa lisäravinteita, mineraaleja ym. koiran lihashuoltoa ajatellen, jos niin mitä ?*

*-Muuta huomioitavaa/ideoita?*

### Treenaaminen

Vetokoirien pääasiallinen työaika sijoittuu talvelle ja kesällä koirilla on "kesäloma". Jotta koirat pysyisivät hyvässä kunnossa myös työsesongin ulkopuolella, on niitä aktivoitava ja liikutettava kesälläkin ja treenattava syksyllä ennen sesongin alkamista. Kun koirien kuntoa on ylläpidetty kesälläkin, on syksyn treenien aloittaminen helpompaa, kun heti päästään ns. tositoimiin. Treenaus tapahtuu aina tiimin heikoimman mukaan. Treenikalenteri auttaa valmennuksen suunnittelussa ja seurannassa.

*-Hyviä käytäntöjä pitää rekikoirien kuntoa yllä sesongin ulkopuolella?*

*-Kerro rekikoiran treeniohjelman peruspilarit.*

*-Kerro hyviä käytäntöjä treenaamiseen.*

### Terveyden- ja sairaanhoito

*-Madotus, monestiko, milloin?*

*-Ulkoloishäätö/torjunta? Kerro hyviä käytänteitä.*

*-Ideoita ja toimia räkältä suojaamiseen?*

*-Rokotukset, miten pysyvät hallinnassa koirakohtaisesti?*

*-Hyviä käytäntöjä rekikoirien terveyden seuraamiseksi?*

*-Mikä on rekikoirien perushoidon (ruokinta, puhtaanapito, treenaus, loishäätö) lisäksi eniten fyysiseen hyvinvointiin liittyvä hoidontarve ja miten sitä toteutetaan?*

*-Muuta huomioitavaa (esim. tassujen hoidosta)*

### Koirien väliset yhteenotot

Tappeluita saattaa aiheuttaa esimerkiksi yhteensopimattomat häkkitoverit, lelut ja luut, ruokinta, kiimat, sosiaaliset erimielisyydet, koirien kuumuminen safareille lähdettäessä. Tappeluita voi ehkäistä mm. kastroinneilla, tarharakenteilla, valjakkokokoonpanoilla ja tarhakavereiden valinnalla.

*-Hyviä käytäntöjä ennaltaehkäistä rekikoirien välisiä tappeluita?*

*-Toimintatapoja käynnissä olevien koiratappeluiden pysäyttämiseksi / hallitsemiseksi?*

*-Muuta?*

## **4. Henkinen hyvinvointi**

*-Keinoja rekikoirien työmotivaation ylläpitämiseksi?*

*-Miten rekikoirien stressaantumista ehkäistään?*

*-Mitä muuta huomioitavaa / toimintatapoja rekikoirien henkisen hyvinvoinnin varmistamiseksi?*

## **5. Virikkeellistäminen**

Virikkeellistäminen aktivoi aivojen ja lihaksiston toimintaa, ja ehkäisee mm. ei-toivottuja sijaistoimintoja kuten jatkuvaa nukkumista, samaa kaavaa ravaamista, masentuneisuutta, mutta myös lihaskunnon heikkenemistä.

*-Kerro hyviä keinoja rekikoirien virikkeellistämiseksi /aktivoimiseksi ja hyviä käytänteitä niiden toimivuuden varmistamiseksi. (Esim. yrityksessä on koirien jaloitteluun tarkoitettu juoksutarha, joka on maastoltaan riittävän vaihteleva aktivoimaan koiraa monipuolisesti.)*

## **6. Pitopaikka**

*-Miten kunkin rekikoiran paikka tarhalla valitaan? (Esim. lähelle starttilinjaa vai kauemmaksi, ketjupaikalle vai tarhaan, mikä minkäkin koiran viereen tms.)*

*-Miten varmistaa ketjun liikkuvuus ketjupaikoilla?*

*-Hyvät käytännöt koirankoppien kuivittamiseen?*

*-Miten järjestää rekikoirien majoittuminen yönylisafareilla?*

*-Muuta?*

## **7. Ruokinta**

-*Miten varmistaa käytännössä rekikoirien nesteytys niin kesällä kuin talvella? Entä pitkillä safareilla /safareiden välissä?*

*-Hyviä käytäntöjä rekikoirien ruokintaan?*

## **8. Lisääntyminen**

*-Miten valita sopivat yksilöt jalostukseen?*

*-Juoksuaikoihin liittyvät järjestelyt/hyvät käytänteet?*

*-Rekikoiran pentuihin ja pennutukseen liittyvät hyvät käytänteet?*

## **9. Käsittely**

### Koulutus/opettaminen

*-Mitä rekikoirien olisi hyvä osata? Kerro jotain arkea helpottavia tapoja.*

*-Kärkikoirien opettamisen perusasiat? Miten opettaa kärkikoirat?*

*-Mikä on haastavinta rekikoirien käsittelyssä tai koulutuksessa?*

### Sosiaalistaminen

Sosiaalistamalla rekikoiran hyvin mahdollisimman moneen asiaan, niin erilaisiin ihmisiin, eläimiin, kuin tilanteisiin, voi ennaltaehkäistä koiran kokemaa stressiä tulevaisuudessa ja tukea koiran henkistä hyvinvointia koko sen eliniän. Sosiaalistaminen kannattaa aloittaa jo pienten pentujen kanssa, jolloin niiden sosiaalistuminen on herkimmillään.

*-Rekikoirien sosiaalistamisen hyvät käytännöt?*

### Eläimen hoitajan ohjaaminen

Työntekijöiden perehdyttämiseen kannattaa panostaa, jotta kaikki osaavat toimia oikein. Perehdytyksen on hyvä tapahtua käytännössä työskennellen, mutta myös kirjalliset ohjeistukset ja taustamateriaali voivat olla osana hyvää perehdytystä. Esimerkiksi kartta koirien paikoista tarhalla, ja kuvat ja nimet häkkien ovissa, ovat keinoja helpottaa uusien työntekijöiden työskentelyä ja oppimista.

*-Kerro mielestäsi parhaat käytännöt työntekijöiden ohjaamisesta/ohjeistamisesta.*

*-Hyviä käytänteitä varmistaa tiedonkulku yrityksen työntekijöiden kesken?*

*-Mikä on uudelle työntekijällä vaikeinta? Keinoja siitä selviytymiseen?*

*-Mitä hyviä käytänteitä on asiakkaan ohjaamiseen siten, että asiakkaat pystyvät osaltaan huomioimaan eläinten hyvinvoinnin?*

## **10. Eläin työssä**

-*Onko jotkut olosuhderajat jolloin rekikoirien kanssa ei tulisi lähteä safarille?*

*-Kerro hyviä käytäntöjä safarireitteihin ja starttilinjoihin liittyen.*

-*Kerro rekityöskentelyn riskitekijöitä ja keinoja niiden hallitsemiseksi. (Esim. Mitä rekikoirien hyvinvointia vaarantavaa voi sattua safarin aikana, miten ennaltaehkäistä sitä?)*

## **11. Työuran jälkeen**

Koiran jäädessä eläkkeelle on mietittävä mitä koiralle tapahtuu. Koira tarvitsee huomiota ja tekemistä, vaikka ei enää olisikaan työkäytössä. Joskus koirien adoptointi hyviin uusiin koteihin, ja joskus tarhalla pitäminen voi olla paras ratkaisu. Joskus paras ratkaisu voi olla koiran kivuton lopettaminen. Erään yrittäjän sanoja lainaten: *"Tärkeintä, että se on saanu hyvän laadukkaan lajinmukaisen elämän, ja loppuun asti."*

*-Miten varmistat koiran hyvinvoinnin työuran jälkeenkin?*

*-Näkemyksiä ja kokemuksia mitä ostajan ja luovuttajan tulee huomioida rekikoiraa adoptoitaessa?*

## **12. Vapaa sana**

Vastaajan yhteystiedot:

Palautusosoite: karoliina.majuri@lapinamk.fi

 Karoliina Majuri/Lapin amk, Rantavitikantie 29, 96300 Rovaniemi

**Kiitos vastauksista!**

**www.matkailuelaimet.fi**